Юрый Уладзіміравіч Каласоўскі

Юрый Уладзіміравіч Каласо́ўскі (нар. , Унеча, Бранская вобласць, Расія) — беларускі археолаг.

 Біяграфія 
Нарадзіўся 20 кастрычніка 1960 года ва Унечы Бранскай вобласці (Расія). У 1982 годзе скончыў Горкаўскі ўніверсітэт. З 1984 года працаваў у Інстытуце гісторыі НАН Беларусі, з 2008 года — у выдавецтве «Беларуская Энцыклапедыя імя П. Броўкі».

 Навуковая дзейнасць 
Даследуе помнікі жалезнага веку і ранняга сярэднявечча Верхняга Падняпроўя: кіеўскай культуры III—V стст. тыпу Гарадка—Заазер’е ў Віцебскім Падзвінні, тыпу Абідні ў Верхнім Падняпроўі і калочынскай культуры V—VII стст. тыпу Кісялі—Вежкі ў Аршанска-Магілёўскім Падняпроўі. Удзельнік шэрагу беларускіх і расійскіх навуковых праектаў па археалогіі ранніх славян.

Даследаваў археалагічны комплекс Вежкі, гарадзішчы Германы, Ірвяніца, Панізоўе, Чырына ў Дубровенскім раёне Віцебскай вобласці, гарадзішча Кімбараўка і дзяцінец Гара Камунараў у Мазыры, археалагічныя помнікі ў Віцебску і Мінску.

Выявіў і абследаваў помнікі кіеўскай культуры ў Аршанскім Падняпроўі (разам з А. С. Курапаткіным).

 Публікацыі 
Аўтар шэрагу навуковых прац:
 Штрихованная керамика на северо-востоке Беларуси (по материалам городищ Оршанского Поднепровья) // Гістарычныя лёсы Верхняга Падняпроўя. — Магілёў, 1989. — Ч. 1.
 Плямёны калочынскай культуры // Гісторыя Беларусі. — Мінск, 2000. — Т. 1.
 Памятники киевской культуры в Оршанском Поднепровье (у сааўт. з А. С. Курапаткіным) // Раннеславянский мир. — Москва, 2002. — Вып. 4. — Верхнее Поднепровье и Подвинье в III—V вв. н.э.
 Раскопки городища у д. Кисели (Дымокуры) Толочинского р-на и у д. Черкасово Оршанского р-на Витебской области (у сааўт.) // Матэрыялы па археалогіі Беларусі. — 2003. — № 8.

 Крыніцы 

 Літаратура 


 Спасылкі 


Катэгорыя:Нарадзіліся ў 1960 годзе
Катэгорыя:Археолагі Беларусі